Príloha č. 5

Požiadavky pre vypracovanie návrhu spôsobu riešenia predmetu zákazky

1. Požiadavky pre vypracovanie návrhu spôsobu riešenia predmetu zákazky pre oblasť „Migrácia IS obcí do vládneho cloudu - plošné rozšírenie IS DCOM – 2. etapa“

Účelom tejto prílohy č. 5 súťažných podkladov je definovať požiadavky pre vypracovanie návrhu spôsobu riešenia predmetu zákazky.

Pri realizácii predmetu zákazky, bude potrebné zosúladiť viacero navzájom súvisiacich činností, aktivít a subjektov. Verejný obstarávateľ sa chce ubezpečiť, že uchádzači majú jasnú predstavu ako budú jednotlivé požiadavky realizované a uvedomujú si časovú a odbornú náročnosť riadenia celého procesu. Verejný obstarávateľ sa preto rozhodol, že obstaranie tohto predmetu zákazky bude realizovať postupom rokovacieho konania so zverejnením podľa § 70 ods. 1 písm. b) zákona o verejnom obstarávaní a požaduje ako súčasť ponuky predložiť návrh spôsobu riešenia požiadaviek predmetu zákazky pre dve (2) úzko nadväzujúce, ale relatívne samostatné oblasti:

1. *Návrh spôsobu riešenia procesného a organizačného zabezpečenia pripojenia obcí do IS DCOM*
2. *Návrh* *spôsobu riešenia migrácie údajov z informačného systému obce do IS DCOM.*

Z hľadiska vzťahu medzi jednotlivými návrhmi možno skonštatovať, že kým návrh spôsobu riešenia procesného a organizačného zabezpečenia pripojenia obcí do IS DCOM pokrýva prakticky celý vyššie uvedený predmet zákazky, v návrhu spôsobu riešenia migrácie údajov z informačného systému obce do IS DCOM ide dominantne o detailnejší popis realizácie bodu „1.4 Migrácia údajov súvisiacich so službami samosprávy poskytovanými verejnosti“ predmetu zákazky. Pri vypracovávaní požadovaných návrhov musia uchádzači zohľadniť všetky relevantné parciálne aktivity požiadaviek predmetu zákazky, napr. ak je súčasťou realizácie položky 1.4 viacero aktivít, ich relevantnosť pre jednotlivé požadované návrhy sú uchádzači povinní vyhodnotiť.

Pri hodnotení jednotlivých návrhov uchádzačov na základe kritérií pre vyhodnotenie, bude verejný obstarávateľ klásť dôraz na dodávanú úžitkovú hodnotu pre zapojené obce s minimalizáciou negatívnych dopadov počas realizácie projektu. Bude taktiež prihliadať na dôveryhodnosť, úplnosť a zrozumiteľnosť návrhov od uchádzačov. Okrem vyššie uvedených očakávaní, má verejný obstarávateľ výrazný záujem eliminovať v maximálnej možnej miere prácnosť na svojej strane, pričom kladie dôraz na vysokú mieru automatizácie.

Verejný obstarávateľ požaduje predloženie vyššie uvedených návrhov podľa požiadaviek uvedených v nasledujúcich podkapitolách, ktoré zodpovedajú nasledujúcemu obsahovému členeniu:

1. **Požiadavky pre vypracovanie návrhu spôsobu riešenia procesného a organizačného zabezpečenia pripojenia obcí do IS DCOM:**
2. *Požiadavka P1-1.Projektový plán smerujúci k vytvoreniu predpokladov na spustenie migrácií dát jednotlivých obcí do IS DCOM obsahuje:*
3. Opis aktivity podľa požiadavky RV-P1-1-1
4. Ganttov diagram podľa požiadavky RV-P1-1-2
5. Tabuľku podľa požiadavky RV-P1-1-3
6. *Požiadavka P1-2. Návrh aktivít z pohľadu obce obsahuje:*
7. Opis aktivít (tabuľku) podľa požiadavky RV-P1-2-1
8. Ganttov diagram podľa požiadavky RV-P1-2-2
9. Opis aktivít (tabuľku) podľa požiadavky RV-P1-2-3 , bod a)
10. Ganttov diagram podľa požiadavky RV-P1-2-3, bod b)
11. *Požiadavka P1-3. Návrh modelu orchestrácie všetkých aktivít a riešiteľov participujúcich na aktivitách v procese pripájania obcí do IS DCOM:*
12. Plán pripájania (tabuľku) podľa požiadavky RV-P1-3-1
13. Procesnú štruktúru riadenia podľa požiadavky RV-P1-3-2, bod a)
14. Governance model riadenia podľa požiadavky RV-P1-3-2, bod b)
15. Opis riadenia aktivity podľa požiadavky RV-P1-3-2, bod c)
16. **Požiadavky pre vypracovanie návrhu spôsobu riešenia migrácie údajov z informačného systému obce do IS DCOM:**
17. *Požiadavka P2-1. Návrh procesu prechodu agendy miestnych daní a poplatkov z informačného systému obce (ISO) do IS DCOM z pohľadu obce*
18. Opis aktivít (tabuľku) podľa požiadavky RV-P2-1-1
19. Ganttov diagram podľa požiadavky RV-P2-1-2
20. Návrh monitoringu a vyhodnotenia realizácie aktivít (tabuľku) podľa požiadavky RV-P2-1-3
21. *Požiadavka P2-2. Návrh procesu prípravy údajov vrátane funkčnej dekompozície modulu migračného nástroja pre prípravu údajov*
22. Opis aktivít (tabuľku) podľa požiadavky RV-P2-2-1, bod a)
23. Ganttov diagram podľa požiadavky RV-P2-2-1, bod b)
24. Dekompozícia funkčných častí modulu migračného nástroja (UML schéma/diagram) podľa požiadavky RV-P2-2-2
25. Opis komponentov funkčných častí modulu migračného nástroja podľa požiadavky RV-P2-2-3
26. Návrh operácií v procese migrácie údajov (tabuľka) podľa požiadavky RV-P2-2-4
27. *Požiadavka P2-3. Návrh procesu migrácie údajov z ISO do migračného nástroja vrátane funkčnej dekompozície modulu migračného nástroja pre migráciu údajov*
28. Opis aktivít (tabuľku) podľa požiadavky RV-P2-3-1, bod a)
29. Ganttov diagram podľa požiadavky RV-P2-3-1, bod b)
30. Dekompozícia funkčných častí migračného nástroja (UML schéma/diagram) podľa požiadavky RV-P2-3-2
31. Opis komponentov funkčných častí migračného nástroja podľa požiadavky RV-P2-3-3

1. **Požiadavky pre vypracovanie návrhu spôsobu riešenia procesného a organizačného zabezpečenia pripojenia obcí do IS DCOM**

Úlohou uchádzačov je navrhnúť proces realizácie pripojenia obcí do IS DCOM. Ide o vytvorenie procesných a organizačných predpokladov na realizáciu požiadaviek 1.1. až 1.13 uvedených v kapitole A.1 prílohy č. 1A súťažných podkladov – Rámcový opis predmetu zákazky, pri rešpektovaní všetkých okrajových podmienok, ktoré sú pri jednotlivých požiadavkách uvedené. Verejný obstarávateľ v rámci predloženia ponuky požaduje vypracovať návrh riešenia požiadaviek v nasledovnom obsahovom členení:

***P1-1 Projektový plán smerujúci k vytvoreniu predpokladov na spustenie migrácií dát jednotlivých obcí do IS DCOM.***

***P1-2 Návrh aktivít z pohľadu obce v procese pripájania k IS DCOM***

***P1-3 Návrh modelu orchestrácie všetkých aktivít a riešiteľov participujúcich na aktivitách v procese pripájania obcí do IS DCOM.***

Dôvodom, pre ktorý verejný obstarávateľ požaduje vytvorenie vyššie uvedených výstupov, je možnosť výberu optimálneho návrhu z predložených ponúk uchádzačov. Je možné totiž skonštatovať, že pokiaľ by boli prípravné práce vykonané nedostatočne, mohlo by dôjsť k vážnym problémom v procese pripájania obcí k IS DCOM. Výsledkom by mohla byť nielen nespokojnosť na strane dotknutých obcí ale aj šírenie negatívneho mena projektu, verejného obstarávateľa, v dôsledku čoho by mohol byť menší záujem obcí vstúpiť do projektu aj vzhľadom na princíp dobrovoľného vstupu. Nemenej podstatným dôvodom je overenie poznania prostredia obcí. Z tohto hľadiska treba najmä zohľadniť osobitné špecifiká obcí a ich vlastnú agendu. Práve preto je ale potrebné, pri návrhu procesov a zabezpečení plošného rozšírenia zvážiť špecifiká obcí a tomu prispôsobiť organizačné a procesné riadenie celého projektu. Verejný obstarávateľ očakáva, že predložené návrhy budú obsahovať kompletný rozsah prípravných prác, ktoré sú nevyhnutné pre realizáciu požiadaviek uvedených v  predmete zákazky. Pre informáciu je doplnené vysvetlenie pojmov predpoklady a súčinnosť. Predpokladom sú myslené podmienky, ktoré musia byť vytvorené zo strany uchádzača na to, aby zabezpečil danú aktivitu. Súčinnosťou sú podmienky, ktoré musia byt vytvorené zo strany verejného obstarávateľa preto aby poskytovateľ mohol zabezpečiť danú aktivitu.

1. ***Projektový plán smerujúci k vytvoreniu predpokladov na spustenie migrácií dát jednotlivých obcí do IS DCOM***.

V tejto časti dokumentu verejný obstarávateľ požaduje návrh časového a vecného zosúladenia všetkých prípravných prác, ktoré musia byť vykonané na to, aby bol proces migrácie dát pre jednotlivé obce pripravený na plnohodnotnú „produkčnú výkonnosť“. Plnohodnotnou produkčnou výkonnosťou sa myslí schopnosť uchádzača migrovať min. 25 obcí týždenne. Kľúčové je, aby návrh neprekročil maximálnu prípustnú dobu 6 mesiacov realizácie prípravných aktivít. Verejný obstarávateľ požaduje od uchádzača predloženie projektového plánu, v ktorom opíše nevyhnutné aktivity, a k nim priradí nevyhnutné predpoklady, všetky subjekty participujúce na aktivite tak, aby boli splnené požiadavky pod označením RV-P1-1-1 až RV-P1-1-3. Tvorbu požadovaných výstupov musia uchádzači prispôsobiť k modelovému dátumu podpisu zmluvy verejného obstarávateľa s uchádzačom. Modelovým dátumom podpisu zmluvy je 30.9.. Jeho význam spočíva v tom, aby bolo možné jednoduchšie porovnať a vyhodnotiť predložené návrhy uchádzačov. Skutočný termín spustenia projektu bude prispôsobený reálnemu termínu podpísania zmluvy verejného obstarávateľa s víťazným uchádzačom.

Uchádzači v rámci tejto časti ponuky vypracujú projektový plán minimálne s nasledovnými výstupmi:

1. Opis aktivít:

Uchádzač v rámci tejto požiadavky vypracuje opis každej aktivity vrátane definovania počiatočného stavu, nevyhnutných predpokladov, opisu realizovaných krokov (približne 1000 znakov) zo strany uchádzača a výsledného stavu vo vzťahu k požiadavke RV-P1-1-2.
Formát tabuľky je požadovaný nasledovný:

1. V stĺpcovom zobrazení sa nachádzajú hlavičky tabuľky pod označením
2. Názov a číslo aktivity (Aktivity budú zoradené podľa času, pričom paralelné aktivity budú s rovnakým číslom ale oddelené písmenom napr. 1, 2, 3a, 3b, 4)
3. Nevyhnutné predpoklady pre zabezpečenie realizácie každej aktivity z pohľadu obce (napr. zoznam používateľských kont a pod.)
4. Vyžadovaná súčinnosť
5. Stručný popis aktivít (približne 1000 znakov)
6. Výsledný stav zodpovedajúcej aktivity. Uchádzač vo výslednom stave zohľadní dodávanú úžitkovú hodnotu pre obec (napr. technika nainštalovaná).
7. V jednotlivých riadkoch tabuľky budú popísané jednotlivé aktivity v štruktúre zodpovedajúce bodu a. tejto požiadavky.
8. Ganttov diagram prípravných prác

Uchádzač v tejto časti dokumentu zadefinuje rámcový rozsah prípravných prác vo forme jednotlivých aktivít projektu vrátane zadefinovaných výstupov, míľnikov, stavov, rolí a zodpovedností vrátane vzájomných väzieb medzi jednotlivými aktivitami. Vyššie uvedený rozsah prípravných prác zobrazí vo forme štandardného zobrazenia Ganttovho diagramu, pričom v riadkoch budú uvedené jednotlivé fázy vrátane rámcovo zadefinovaných míľnikov (doby času realizácie), vrátane väzieb medzi jednotlivými aktivitami. Zobrazenie musí obsahovať aj stavy pri jednotlivých aktivitách tak, aby bolo možné vyhodnotiť práce nevyhnutné pre spustenie realizácie pripájania pilotných obcí, realizácie rolloutu plošného rozšírenia, resp. priebežnú realizáciu aktivít počas realizácie projektu.

1. Zoznam rizík**:**
Uchádzač v rámci tejto požiadavky vypracuje vo forme tabuľky zoznam rizík s návrhom mitigácie jednotlivých rizík.
 Formát tabuľky je požadovaný nasledovný:
	1. Každé riziko bude označené jedinečným ID číslom v osobitných riadkoch 1. stĺpca tabuľky
	2. Názov rizika bude umiestnený v osobitným riadku pre každé riziko v 2. stĺpci tabuľky
	3. Stručný popis rizika (približne 1000 znakov) bude umiestnený v osobitným riadku pre každé riziko v 3. stĺpci tabuľky
	4. Uchádzač uvedie ku každému riziku prioritu (váhu) rizika v 4.stĺpci tabuľky pre každé riziko v osobitnom riadku. Každé riziko bude prioritizované prostredníctvom pravdepodobnosti (nízka, stredná, vysoká) a dopadu rizika(nízky, stredný, vysoký). Na základe vzorca pravdepodobnosť x dopad uchádzač budú riziká zoradené (prioritizované), tak aby bolo možné vyhodnotiť dôležitosť (akútnosť) potreby riešenia.
	5. Vlastník rizika bude uvedený v osobitnom riadku pre každé riziko v 5.stĺpci tabuľky
	6. Návrh na mitigáciu rizika bude umiestnený v osobitným riadku pre každé riziko v 6. stĺpci tabuľky
2. Návrh aktivít z pohľadu obce v procese pripájania k IS DCOM

V tejto časti dokumentu verejný obstarávateľ očakáva popis všetkých aktivít súvisiacich s pripájaním obce k IS DCOM, pričom musia byť zohľadnené všetky aktivity, ktoré je potrebné zrealizovať pre úspešné pripojenie obce k IS DCOM. Cieľom je minimalizovať počet interakcií s obcou, eliminovať potrebu duplicitného zisťovania tých istých informácií, eliminovať zbytočné dlhú rozpracovanosť pripájania, resp. migrácie z pohľadu obce. Verejný obstarávateľ požaduje od uchádzača vytvorenie popisu a zjednodušené zobrazenie všetkých aktivít, ktoré obec vníma pri pripájaní k IS DCOM tak, aby boli splnené náležitosti uvedené v požiadavkách pod označením RV-P1-2-1 až RV-P1-2-3.

Uchádzač v rámci tejto časti ponuky vypracuje popis aktivít z pohľadu obce minimálne s nasledovnými výstupmi:

1. Opis aktivít z pohľadu obce
Uchádzač vypracuje prostredníctvom tabuľky rámcový opis aktivít z pohľadu obce v súvislosti s pripojením obce k IS DCOM tak aby bol zohľadnený celkový rozsah prác, počiatočný stav, nevyhnutné predpoklady, stručný popis činností (v bodoch) pri realizácií jednotlivých krokov a výsledný stav pri každej aktivite. Formát tabuľky je požadovaný nasledovný:
	1. V stĺpcovom zobrazení sa nachádzajú hlavičky tabuľky pod označením
		1. Názov a číslo aktivity (Aktivity budú zoradené podľa času, pričom paralelné aktivity budú s rovnakým číslom ale oddelené písmenom napr. 1, 2, 3a, 3b, 4)
		2. Nevyhnutné predpoklady pre zabezpečenie realizácie každej aktivity z pohľadu obce (napr. zoznam používateľských kont a pod.)
		3. Vyžadovaná súčinnosť
		4. Stručný popis aktivít (približne 1000 znakov)
		5. Výsledný stav zodpovedajúcej aktivity. Uchádzač vo výslednom stave zohľadní dodávanú úžitkovú hodnotu pre obec (napr. technika nainštalovaná).
	2. V jednotlivých riadkoch tabuľky budú popísané jednotlivé aktivity v štruktúre zodpovedajúce bodu a. tejto požiadavky.
2. Ganttov diagram aktivít z pohľadu obce
Uchádzač v rámci dokumentu vypracuje zobrazenie jednotlivých požiadaviek vo forme štandardného zobrazenia Ganttovho diagramu, pričom v ňom zohľadní opis aktivít z pohľadu obce vo forme jednotlivých fáz vrátane zadefinovaných výstupov, míľnikov, stavov, rolí a zodpovedností vrátane vzájomných väzieb medzi jednotlivými fázami. Zobrazenie musí obsahovať aj stavy pri jednotlivých fázach tak aby bolo možné vyhodnotiť jednotlivé aktivity.
3. Detailnejší opis aktivít definovaných od momentu dovezenia hardvéru po inštaláciu zariadení vrátane Ganttovho diagramu
Uchádzač vypracuje detailnejší popis (plán) realizácie aktivít od momentu rozvozu hardvéru na obec až po finálne ukončenie inštalačných prác (vrátane migrácie softvéru ISO), ktoré uchádzač definoval v požiadavke RV-P1-2-1. Detailný plán musí obsahovať:
	1. Opis aktivít od momentu dovezenia hardvéru na obec až po finálne ukončenie inštalačných prác (vrátane presunu softvéru ISO) tak, aby bol zohľadnený celkový rozsah prác, počiatočný stav, nevyhnutné predpoklady, stručný popis činností (v bodoch) pri realizácií jednotlivých krokov a výsledný stav pri každej aktivite. Formát tabuľky je požadovaný nasledovný:
		1. V stĺpcovom zobrazení sa nachádzajú hlavičky tabuľky pod označením
			1. Názov a číslo aktivity (Aktivít budú zoradené podľa času, pričom paralelné aktivity budú s rovnakým číslom ale oddelené písmenom napr. 1, 2, 3a, 3b, 4)
			2. Nevyhnutné predpoklady
			3. Vyžadovaná súčinnosť
			4. Stručný popis činností (približne 1000 znakov)
			5. Výsledný stav zodpovedajúcej aktivity
		2. V osobitných riadkoch bude popísaný obsah jednotlivých aktivít v zodpovedajúcich stĺpcoch.
	2. Grafické zobrazenie jednotlivých aktivít v bode a) tejto požiadavky vo forme štandardného zobrazenia Ganttovho diagramu, pričom v ňom uchádzač zohľadní jednotlivé aktivity, vrátane zadefinovaných výstupov, míľnikov, stavov, rolí a zodpovedností vrátane vzájomných väzieb medzi aktivitami.
4. ***Návrh*** modelu orchestrácie všetkých aktivít a riešiteľov participujúcich na aktivitách v procese pripájania obcí do IS DCOM

V tejto časti dokumentu verejný obstarávateľ očakáva návrh riadenia projektu vo fáze produkčnej migrácie dát a pripájania obcí do IS DCOM. Ide najmä o opis koordinácie aktivít všetkých aktérov z pohľadu plánu prác na jeden „týždeň pripájania obcí“. V rámci jedného týždňa pripájania obcí paralelne prebieha rozvoz techniky, jej inštalácia, migrácia pôvodného SW obce na novú techniku, zaškolenie užívateľov, migrácia dát obce do IS DCOM, užívateľská podpora po migrácii a podpora pri vyrubovaní. Verejný obstarávateľ požaduje vymenovať všetky aktivity a ich personálne zabezpečenie, ktoré uchádzač pripraví pre fázu plošného migrovania obcí. Verejný obstarávateľ požaduje od uchádzačov vytvorenie návrhu, v ktorom opíšu nevyhnutné predpoklady, všetky subjekty participujúce na aktivite, procesnú štruktúru riadenia aktivity tak, aby boli splnené náležitosti uvedené v požiadavkách pod označením RV-P1-3-1 až RV-P1-3-2. Dôvodom, pre ktorý verejný obstarávateľ požaduje vytvorenie návrhu je ubezpečenie verejného obstarávateľa poskytovateľom, že v rámci svojho návrhu bude schopný eliminovať neplánované odchýlky od plánovaných výkonov pri realizácií projektu vzhľadom na špecifické prostredie tak, aby dochádzalo k realizácií projektu v zmysle plánu a požadovanej kvalite. Nemenej podstatným dôvodom pre vypracovanie návrhu modelu orchestrácie je ubezpečenie verejného obstarávateľa zo strany poskytovateľa, že pri realizácií projektu počíta s riadením aktivít tak, ktoré budú zohľadňovať typický režim práce miestnej územnej samosprávy (ďalej ako „**MÚS**“).

Uchádzači v rámci tejto aktivity vypracuje návrh modelu orchestrácie všetkých aktivít minimálne s nasledovnými výstupmi:

1. Plán pripájaných obcí počas 1. roka plošného rozšírenia
Uchádzač v rámci návrhu vypracuje plán počtu pripojených obcí počas 1. roka plošného rozšírenia pri rešpektovaní okrajových podmienok súťažných podkladov. Verejný obstarávateľ pre účely modelovej situácie predpokladá, že 1. rok realizácie plošného rozšírenia začne plynúť najneskôr do 6 mesiacov od spustenia projektu a potrvá 12 mesiacov. Uchádzač v navrhovanom pláne zohľadnia modelovanú skutočnosť, ktorá bude vychádzať z predpokladu, že v dvadsiatom (20.) týždni pripájania dôjde k zvýšeniu počtu nainštalovaných obcí o 100%. Plán bude vypracovaný vo forme tabuľky, pričom táto musí mať nasledovnú štruktúru :
	1. V stĺpcoch budú zobrazené jednotlivé týždne rolloutu plošného rozšírenia
	2. V riadkoch budú rámcovo označené aktivity pre potreby zabezpečenia plnohodnotného režimu rolloutu plošného rozšírenia. Aby nedošlo k pochybnostiam, je potrebné zohľadniť len 3 rámcové stavy :
		1. moment, odkedy má obec nainštalovanú výpočtovú techniku
		2. moment, odkedy má obec aktivované elektronické služby
		3. moment, odkedy má obec preklopené dane a poplatky, t.j. bola uvedená do prevádzky

(Aby nedošlo k pochybnostiam, tieto stavy uchádzač zohľadní len v tejto požiadavke)

* 1. V bunkách aktivít bude číselne, resp. farebne vyobrazený počet pripojených obcí v závislosti na aktivite a danom týždni rollloutu plošného rozšírenia. Je potrebné zohľadniť počet pripojených obcí z pohľadu  jednotlivých stavov uvedených v bode b) požiadavky RV-P1-3-1 v závislosti na obdobia (sezónnosť) kalendárneho roka, ktoré môžu mať dopad na prácu pracovníkov na obciach.
1. Návrh spôsobu riadenia „jedného týždňa pripájania“
Uchádzač v rámci požiadavky vypracuje návrh spôsobu riadenia „jedného týždňa pripájania“, v ktorom opíše flexibilitu navrhnutého spôsobu aktivít tak, aby zohľadňoval neplánované odchýlky od plánovaných výkonov pri realizácií projektu vzhľadom na špecifické prostredie tak, aby dochádzalo k realizácií projektu v zmysle plánu a požadovanej kvalite. Nemenej podstatným dôvodom pre vypracovanie návrhu modelu orchestrácie je ubezpečenie verejného obstarávateľa zo strany uchádzača, že pri realizácií projektu počíta s riadením aktivít tak, aby zohľadňovali sezónnosť práce na obciach. Uchádzač opíše (23.) týždeň plošného rozšírenia pri pripájaní obcí k IS DCOM na základe časového plánu uvedeného v požiadavke RV-P1-3-1, pričom vypracuje návrh spôsobu riadenia aktivít k dvadsiatemu (20.) týždňu pripájania, kedy dôjde modelovo k zvýšeniu počtu nainštalovaných obcí o 100%. Aby nedošlo k pochybnostiam, požiadavky na popis aktivít, stavov, formát výstupov sú uvedené v tejto požiadavke. Uchádzač vypracuje návrh tak, aby bol dodržaný nasledovný formát výstupu:
	1. Zjednodušené zobrazenie procesnej štruktúry riadenia všetkých aktivít procesu plošného rozšírenia. Procesnou štruktúrou riadenia je myslené hierarchické zobrazenie jednotlivých aktivít spolu s plánovanými výstupmi / míľnikmi a zodpovednými osobami (napr. WBS – Work breakdown structure).
	2. Zobrazenie Governance modelu riadenia s väzbami na riadenie jednotlivých aktivít uvedených v bode a).
	3. Pri každej aktivite uchádzač popíše všetky informácie potrebné pre riadenie aktivity počas „jedného týždňa pripájania“, pričom opis musí spĺňať nasledovné náležitosti:
		1. Počiatočný stav
		2. Nevyhnutné predpoklady
		3. Vyžadovaná súčinnosť
		4. Počet obcí k dispozícií na začiatku týždňa pre realizáciu aktivity
		5. Počet obcí, ktoré sa zrealizujú v danom týždni
		6. Kapacitná analýza (približne 1000 znakov)
		7. Počet tímov pre zabezpečenie aktivity
		8. Počet členov tímu (vrátane názvu tímu)
		9. Stručný popis riadenia aktivity (približne 1000 znakov)
		10. Výsledný stav po zrealizovaní aktivity.

1. **Požiadavky pre vypracovanie návrhu** spôsobu riešenia migrácie údajov z informačného systému obce do IS DCOM

Úlohou uchádzačov je vytvorenie návrhu riešenia migrácie údajov z informačného systému obce do IS DCOM. Ide o vytvorenie procesných a organizačných predpokladov pre realizáciu požiadavky uvedenej v kapitole 1.4 Migrácia údajov súvisiacich so službami samosprávy poskytovanými verejnosti v Prílohe č. 1A Rámcový opis predmetu zákazky.

Verejný obstarávateľ požaduje vypracovať návrh riešenia v nasledovnom obsahovom členení:

***P2-1 Návrh procesu prechodu agendy miestnych daní a poplatkov z informačného systému obce (ISO) do IS DCOM z pohľadu obce***

***P2-2 Návrh procesu prípravy údajov vrátane funkčnej dekompozície modulu migračného nástroja pre prípravu údajov***

***P2-3 Návrh procesu migrácie údajov z ISO do IS DCOM vrátane funkčnej dekompozície modulu migračného nástroja pre migráciu údajov***

Dôvodom, pre ktorý verejný obstarávateľ požaduje vytvorenie vyššie uvedených výstupov, je možnosť výberu optimálneho návrhu z predložených ponúk uchádzačov. Po pripojení k IS DCOM, obec ukončí používanie pôvodného modulu informačného systému na vyrubovanie miestnych daní a poplatkov a túto agendu bude vykonávať v IS DCOM. Pre verejného obstarávateľa je preto dôležité, aby sa požiadavka 1.4 Migrácia údajov súvisiacich so službami samosprávy poskytovanými verejnosti predmetu zákazky, zrealizovala v požadovanej kvalite, s dôrazom na minimálne obmedzenie pracovníkov obcí, ako aj s dôrazom na minimálne nevyhnutné obmedzenie dostupnosti služieb obce pre občana. Z uvedeného vyplýva, že proces migrácie údajov z informačného systému obce do IS DCOM je pre verejného obstarávateľa kľúčový, nakoľko ovplyvní nielen spokojnosť samotných obcí, ale môže ovplyvniť samotný výber daní a poplatkov obcí. Verejný obstarávateľ považuje za dôležité zvládnutie realizácie migrácie údajov z informačného systému obce do IS DCOM z toho dôvodu, že môže mať výrazný vplyv pri napĺňaní akvizičného potenciálu. Akékoľvek neporozumenie potrebe a stavu jednotlivých obcí pri realizácií tejto požiadavky, môže spôsobiť nielen nespokojnosť na strane dotknutých obcí, ale aj šírenie negatívneho mena projektu, verejného obstarávateľa ale aj nedostatočný záujem obcí o pripojenie k IS DCOM. Okrem návrhu procesu migrácie údajov z informačného systému obce do IS DCOM, verejný obstarávateľ očakáva predloženie návrhov v súvislosti so zabezpečením potrebného programového vybavenia na realizáciu aktivity. Konkrétne ide  vypracovanie funkčnej dekompozície migračného nástroja vrátane modulov pre prípravu a migráciu údajov. Okrem informácií uvedených v  súťažných podkladov, uchádzači budú musieť pri vypracovávaní návrhov zohľadniť relevantné technické požiadavky (vrátane integračných manuálov) uvedené na stránke [www.dcom.sk](http://www.dcom.sk) v sekcií „Pre ISO“: <https://www.dcom.sk/technicke-poziadavky-na-pripojenie-iso>.

1. Návrh procesu prechodu agendy miestnych daní a poplatkov z informačného systému obce (ďalej len „ISO“) do IS DCOM z pohľadu obce

Verejný obstarávateľ požaduje, aby uchádzači vypracovali opis aktivít nevyhnutných pre prechod agendy miestnych daní a poplatkov do IS DCOM, a to s dôrazom na dodávanú úžitkovú hodnotu pre obec s minimalizáciou nedostupnosti služieb pre občanov. Pre verejného obstarávateľa je dôležité, aby uchádzači vo svojom návrhu zohľadnili nevyhnutnú súčinnosť zo strany obce a kvalifikovane odhadli dĺžku trvania jednotlivých aktivít. Verejný obstarávateľ považuje za významné, aby mal možnosť monitorovať jednotlivé aktivity procesu a zároveň kontrolovať výstupné akceptačné záznamy relevantných aktivít v procese.

Uchádzači v rámci tejto aktivity vypracuje návrh procesu prechodu agendy miestnych daní a poplatkov z pohľadu obce minimálne s nasledovnými výstupmi:

RV-P2-1-1 Opis aktivít z pohľadu obce

Uchádzač vypracuje prostredníctvom tabuľky rámcový opis aktivít z pohľadu obce v súvislosti s prechodom agendy miestnych daní a poplatkov z informačného systému obce do IS DCOM, tak aby bol zohľadnený celkový rozsah prác, počiatočný stav, nevyhnutné predpoklady, stručný popis činností (v bodoch) pri realizácií jednotlivých krokov a výsledný stav pri každej aktivite. Formát tabuľky je požadovaný nasledovný:

1. V stĺpcovom zobrazení sa nachádzajú hlavičky tabuľky pod označením
	* 1. Názov a číslo aktivity (Aktivít budú zoradené podľa času, pričom paralelné aktivity budú s rovnakým číslom ale oddelené písmenom napr. 1, 2, 3a, 3b, 4)
		2. Nevyhnutné predpoklady pre zabezpečenie realizácie každej aktivity z pohľadu obce (napr. zoznam akceptačných kritérií migrácie z pohľadu obce a pod.)
		3. Vyžadovaná súčinnosť
		4. Stručný popis aktivít (približne 1000 znakov)
		5. Obmedzenia v práci obce (pre priemernú obec s  počtom obyvateľov 1100)
		6. Výsledný stav zodpovedajúcej aktivity. Uchádzač vo výslednom stave zohľadní dodávanú úžitkovú hodnotu pre obec (napr. premigrované údaje o osobách).
2. V jednotlivých riadkoch tabuľky budú popísané jednotlivé aktivity v štruktúre zodpovedajúce bodu a. tejto požiadavky.

RV-P2-1-2 Ganttov diagram aktivít z pohľadu obce

Uchádzač v rámci dokumentu vypracuje zobrazenie jednotlivých požiadaviek vo forme štandardného zobrazenia Ganttovho diagramu, pričom v ňom zohľadní opis aktivít z pohľadu obce vypracovaný podľa požiadavky RV-P2-1-1. Opis aktivít uchádzač zohľadní vo forme jednotlivých fáz vrátane zadefinovaných výstupov, míľnikov, stavov, rolí a zodpovedností vrátane vzájomných väzieb medzi jednotlivými fázami.

RV-P2-1-3 Návrh spôsobu monitoringu a vyhodnocovania realizácie prechodu agendy miestnych daní a poplatkov u zapojených obcí.

 Uchádzač vypracuje návrh spôsobu monitorovania a vyhodnocovania aktivít popísaných v RV-P2-1-1. Monitorovanie a vyhodnocovanie aktivít vrátane akceptačných záznamov jednotlivých obcí je dôležitou súčasťou procesu prechodu agendy miestnych daní a poplatkov z ISO do IS DCOM, pričom verejnému obstarávateľovi poskytuje prehľad stavu jednotlivých obcí. Na základe skúseností verejného obstarávateľa, správne nastavenie vyhodnotenia a akceptácie zrealizovania jednotlivých aktivít v procese prechodu agendy miestnych daní a poplatkov z ISO do IS DCOM bude vplývať na rýchlosť a kvalitu práce v IS DCOM pri vyrubovaní miestnych daní a poplatkov a aj na početnosť vzniknutých prevádzkových incidentov obcí. Formát výstupu je tabuľka s nasledovným členením :

1. V stĺpcovom zobrazení sa nachádzajú hlavičky tabuľky pod označením
2. V 1. stĺpci tabuľky bude uvedený názov a číslo aktivity definovanej v požiadavke RV-P2-1-1 (Aktivít budú zoradené podľa času, pričom paralelné aktivity budú s rovnakým číslom ale oddelené písmenom napr. 1, 2, 3a, 3b, 4)
3. V 2. stĺpci tabuľky uchádzač uvedie návrh formy (vrátane popisu) monitorovania aktivít zo strany obce (približne 1000 znakov)
4. V 3. stĺpci tabuľky uchádzač uvedie návrh formy (vrátane popisu) akceptácie aktivít zo strany obce (približne 1000 znakov)
5. V 4. Stĺpci tabuľky uchádzač uvedie návrh formy (vrátane popisu) monitorovania, aktivít zo strany verejného obstarávateľa (približne 1000 znakov)
6. V 5. Stĺpci tabuľky uchádzač uvedie návrh formy (vrátane popisu) reportovania a akceptácie aktivít zo strany verejného obstarávateľa (približne 1000 znakov)
7. V jednotlivých riadkoch tabuľky uchádzač vyplní obsah tabuľky podľa štruktúry, ktorá zodpovedá bodu a. tejto požiadavky.

Pre účely zjednodušenej interpretácie návrhu spôsobu monitorovania a vyhodnocovania realizácie prechodu agendy miestnych daní a poplatkov z ISO do IS DCOM, verejný obstarávateľ umožňuje vypracovať zjednodušené zobrazenie navrhovaného riešenia (napr. návrh funkčnej dekompozície v UML formáte), pričom kladie dôraz na vysokú mieru automatizácie monitorovania a vyhodnocovania aktivít.

1. Návrh procesu prípravy údajov vrátane funkčnej dekompozície modulu migračného nástroja pre prípravu údajov

V tejto časti dokumentu verejný obstarávateľ očakáva návrh procesu prípravy údajov a dekompozíciu funkčných častí modulu migračného nástroja pre prípravu údajov v súlade s požiadavkami súťažných podkladov. Vypracovanie návrhov je dôležité pre preukázanie komplexnej znalosti agendy z prostredia obcí vrátane agendy miestnych daní a poplatkov. Proces prípravy údajov je kľúčovou oblasťou pri realizácií migrácie údajov z informačného systému obce do IS DCOM, pričom môže byť pomerne komplikovaný vzhľadom na rôznorodosť spôsobov spracovania agendy na obci alebo variabilitu dodávateľov pre jednotlivé oblasti daní a poplatkov. Verejný obstarávateľ má na zreteli i rôzne prístupy evidencie obcí k osobám a adresám, ktoré nie sú v súlade s požiadavkami centrálnych registrov, na ktoré sa IS DCOM integruje.

Verejný obstarávateľ požaduje od uchádzačov návrh procesu prípravy údajov od momentu získania údajov od dodávateľa ISO. Zároveň sa požaduje zobrazenie, popísanie funkčnej dekompozície modulu migračného nástroja pre prípravu údajov prostredníctvom modelovacieho jazyka UML. Pre účely zobrazenia uchádzači použijú jednotný typ zobrazenia vo forme komponentovej schémy (diagramu). Tento typ diagramov sa používa v systéme na opis systémov s architektúrou orientovanou na služby.

Uchádzači v rámci tejto aktivity vypracuje návrh procesu prípravy údajov vrátane funkčnej dekompozície modulu migračného nástroja pre prípravu údajov minimálne s nasledovnými výstupmi :

RV-P2-2-1 Návrh procesu prípravy údajov vrátane zobrazenia pomocou Ganttovho diagramu
Uchádzač vypracuje detailnejší návrh procesu prípravy údajov od momentu prevzatia údajov obce do modulu migračného nástroja pre prípravu údajov až po finálne odovzdanie údajov do modulu migračného nástroja určeného pre migráciu údajov. Návrh musí obsahovať:

1. Opis aktivít od momentu importu údajov obce do modulu migračného nástroja pre prípravu údajov až po finálne ukončenie prác prípravy údajov tak, aby bol zohľadnený celkový rozsah prác, počiatočný stav, nevyhnutné predpoklady, stručný popis činností (v bodoch) pri realizácií jednotlivých krokov a výsledný stav pri každej aktivite. Formát tabuľky je požadovaný nasledovný:
2. V stĺpcovom zobrazení sa nachádzajú hlavičky tabuľky pod označením
	* + 1. Názov a číslo aktivity (Aktivít budú zoradené podľa času, pričom paralelné aktivity budú s rovnakým číslom ale oddelené písmenom napr. 1, 2, 3a, 3b, 4)
			2. Nevyhnutné predpoklady
			3. Vyžadovaná súčinnosť
			4. Stručný popis činností (približne 1000 znakov)
			5. Výsledný stav zodpovedajúcej aktivity
3. V osobitných riadkoch bude popísaný obsah jednotlivých aktivít v zodpovedajúcich stĺpcoch.
4. Grafické zobrazenie jednotlivých aktivít v bode a) tejto požiadavky vo forme štandardného zobrazenia Ganttovho diagramu, pričom v ňom uchádzač zohľadní jednotlivé aktivity, vrátane zadefinovaných výstupov, míľnikov, stavov, rolí a zodpovedností vrátane vzájomných väzieb medzi aktivitami. Zobrazenie musí obsahovať aj stavy pri jednotlivých fázach tak aby bolo možné vyhodnotiť jednotlivé aktivity.

RV-P2-2-2 Dekompozícia funkčných častí modulu migračného nástroja pre prípravu údajov:

Uchádzač v tejto požiadavke dokumentu vypracuje dekompozíciu funkčných častí modulu migračného nástroja pre prípravu údajov a to tak, že daný modul bude zobrazený vo forme schémy (diagramu) komponentov. Uchádzač znázorní dekompozíciu funkčných častí modulu pomocou UML schémy (diagramu). Formát požadovaného výstupu UML diagramu je schéma komponentov, ktorá bude minimálne obsahovať:

1. Biznis (Logické) komponenty modulu pre prípravu údajov, pričom názov komponentov bude reprezentovať jeho primárnu funkčnosť. Názov bude uvedený v slovenskom jazyku.
2. Zobrazenie relevantných rozhraní jednotlivých komponentov pričom bude zohľadnená:
3. množina poskytnutých rozhraní komponentom
4. množina požadovaných rozhraní zo strany komponentu
5. Zobrazenie relevantných väzieb medzi jednotlivými komponentmi vrátane portov a konektorov

RV-P2-2-3 Opis komponentov s popisom základnej funkčnosti modulu migračného nástroja pre prípravu údajov:

Uchádzač v rámci tejto požiadavky vypracuje opis každého komponentu vrátane popisu jeho základnej funkčnosti (približne 1000 znakov) vo vzťahu k požiadavke RV-P2-2-2. Uchádzač zároveň vypracuje  popis jeho rozhraní so zameraním sa na poskytované a konzumované služby.

RV-P2-2-4 Návrh automatických,  poloautomatických a manuálnych operácií v procese prípravy údajov

 Uchádzač vypracuje zoznam automatických, poloautomatických a manuálnych operácií v súvislosti s prípravou údajov obce do IS DCOM vo forme tabuľky, tak aby bol zohľadnená komplexnosť zoznamu operácií a veľkosť podielu automatických a poloautomatických voči manuálnym operáciám. Formát tabuľky je požadovaný nasledovný:

1. V stĺpcovom zobrazení sa nachádzajú hlavičky tabuľky pod označením
2. Názov a číslo operácie (Operácie je potrebné zoradiť podľa času, pričom prípadné paralelné operácie budú s rovnakým číslom ale oddelené písmenom napr. 1, 2, 3a, 3b, 4)
3. Nevyhnutné predpoklady pre zabezpečenie realizácie každej operácie
4. Vyžadovaná súčinnosť obce
5. Typ operácie (Automatická, poloautomatická, manuálna)
6. Stručný popis aktivít(3-5 viet)
7. Výsledný stav zodpovedajúcej operácie.
8. V jednotlivých riadkoch tabuľky budú popísané jednotlivé operácie v štruktúre zodpovedajúce bodu a. tejto požiadavky.
9. Návrh procesu migrácie údajov z ISO do IS DCOM vrátane funkčnej dekompozície modulu migračného nástroja pre migráciu údajov

Počas prechodu agendy miestnych daní a poplatkov z informačného systému obce do IS DCOM, sa obec nachádza v paralelnej prevádzke v oblasti služieb súvisiacich s vyrubovaním miestnych daní a poplatkov. Proces migrácie údajov do migračného nástroja a následne do IS DCOM ukončuje paralelnú prevádzku a obec po jeho ukončení spracováva miestne dane a poplatky následne iba v IS DCOM. Verejný obstarávateľ preto prikladá dôležitosť návrhu tohto procesu a to najmä s dôrazom na minimalizáciu negatívnych dopadov vrátane rešpektovania režimu práce miestnej územnej samosprávy.

V tejto časti dokumentu verejný obstarávateľ očakáva návrh procesu migrácie údajov a dekompozíciu funkčných častí migračného nástroja. Migračný nástroj musí byť pripravený na plnohodnotnú „produkčnú výkonnosť“, t.j. schopnosť uchádzača migrovať minimálne 25 obcí týždenne, pričom musí zohľadňovať potencionálnu variabilitu dodávateľov pre oblasti migrácie údajov. Verejný obstarávateľ požaduje od uchádzačov zobrazenie a popísanie funkčnej dekompozície modulu migračného nástroja pre migráciu údajov prostredníctvom modelovacieho jazyka UML. Pre účely zobrazenia uchádzači použijú jednotný typ zobrazenia vo forme komponentovej schémy (diagramu).

Uchádzači v rámci tejto aktivity vypracuje návrh procesu migrácie údajov vrátane funkčnej dekompozície migračného nástroja pre migráciu údajov minimálne s nasledovnými výstupmi :

RV-P2-3-1 Návrh procesu migrácie údajov vrátane zobrazenia pomocou Ganttovho diagramu
Uchádzač vypracuje detailnejší návrh procesu migrácie údajov od momentu importu údajov obce do modulu migračného nástroja určeného pre migráciu údajov až do ich importu do databázy modulov IS DCOM a potvrdenia akceptácie migrácie údajov obcou. Návrh musí obsahovať:

1. Opis aktivít od momentu importu údajov obce do modulu migračného nástroja určeného pre migráciu údajov až do ich importu do databázy modulov IS DCOM a potvrdenia akceptácie migrácie údajov obcou tak, aby bol zohľadnený celkový rozsah prác, počiatočný stav, nevyhnutné predpoklady, stručný popis činností (v bodoch) pri realizácií jednotlivých krokov a výsledný stav pri každej aktivite. Formát tabuľky je požadovaný nasledovný:
2. V stĺpcovom zobrazení sa nachádzajú hlavičky tabuľky pod označením
3. Názov a číslo aktivity (Aktivít budú zoradené podľa času, pričom paralelné aktivity budú s rovnakým číslom ale oddelené písmenom napr. 1, 2, 3a, 3b, 4)
4. Nevyhnutné predpoklady
5. Vyžadovaná súčinnosť
6. Stručný popis činností (približne 1000 znakov)
7. Výsledný stav zodpovedajúcej aktivity
8. V osobitných riadkoch bude popísaný obsah jednotlivých aktivít v zodpovedajúcich stĺpcoch.
9. Grafické zobrazenie jednotlivých aktivít v bode a) tejto požiadavky vo forme štandardného zobrazenia Ganttovho diagramu, pričom v ňom uchádzač zohľadní jednotlivé aktivity, vrátane zadefinovaných výstupov, míľnikov, stavov, rolí a zodpovedností vrátane vzájomných väzieb medzi aktivitami.

RV-P2-3-2 Dekompozícia funkčných častí modulu migračného nástroja pre účely migrácie údajov

Uchádzač v tejto požiadavke dokumentu vypracuje dekompozíciu funkčných častí modulu migračného nástroja pre účely realizácie migrácie údajov a to tak, že tento modul bude zobrazený v forme schémy komponentov. Uchádzač znázorní model migračného nástroja pre migráciu údajov pomocou UML schémy (diagramu). Formát požadovaného výstupu UML diagramu je schéma komponentov, ktorá bude minimálne obsahovať:

1. Biznis (Logické) komponenty migračného nástroja pre migráciu údajov, pričom názov komponentov bude reprezentovať jeho primárnu funkčnosť. Názov bude uvedený v slovenskom jazyku.
2. Zobrazenie relevantných rozhraní jednotlivých komponentov pričom bude zohľadnená:
3. množina poskytnutých rozhraní komponentom
4. množina požadovaných rozhraní zo strany komponentu
5. Zobrazenie relevantných väzieb medzi jednotlivými komponentmi vrátane portov a konektorov

RV-P2-3-3 Opis komponentov s popisom základnej funkčnosti modulu migračného nástroja pre migráciu údajov:

Uchádzač v rámci tejto požiadavky vypracuje opis každého komponentu vrátane popisu jeho základnej funkčnosti (približne 1000 znakov) vo vzťahu k požiadavke RV-P2-3-2. Uchádzač zároveň vypracuje  detailný popis jeho rozhraní so zameraním sa na poskytované a konzumované služby.